ÅR A

4. SØNDAG I FASTEN

**Forbønner for katekumenerne**

**ved anden overhøring**

P: Lad os bede for disse mænd og kvinder, som Gud har kaldet, at de må forblive i ham og være sande vidner om det evige liv:

1. At de må stå fast i troen på Kristi sandhed,

 så de når frem til sindets og hjertets frihed.

 Derom beder vi.

A: Herre, hør vor bøn.

2. At de må fatte korsets visdom og rose sig i Gud,

 han, som gør denne verdens visdom til skamme.

 Derom beder vi.

A: Herre, hør vor bøn.

3. At de, som er blevet frigjort ved Helligåndens kraft,

 ikke længere må frygte, men have tillid til Gud.

 Derom beder vi.

A: Herre, hør vor bøn.

4. At de må lade sig lede af Guds ånd

 og tragte efter retfærdighed og hellighed.

 Derom beder vi.

A: Herre, hør vor bøn.

5. At alle, der bliver forfulgt for Kristi navns skyld,

 må blive hjulpet af ham.

 Derom beder vi.

A: Herre, hør vor bøn.

6. At mennesker og folkeslag, som af frygt

 tøver med at tage imod troen,

 må få frihed til at tro på evangeliet.

 Derom beder vi.

A: Herre, hør vor bøn.

7. At vi, som har lært denne verden at kende,

 må forblive trofaste mod evangeliets ånd.

 Derom beder vi.

A: Herre, hør vor bøn.

8. At alle mennesker må høre budskabet om Guds kærlighed

 og finde deres åndelige frihed i Kirken.

 Derom beder vi.

A: Herre, hør vor bøn.

(*Eksorcisme og bortsendelse af de udvalgte*)

**Sædvanlige forbønner**

**for Kirken og hele verdens behov**

P: Kære kristne! I synd er vi født, og som blinde i forhold til Gud; men gennem Evangeliet om Kristus og ved dåben til ham bliver vi oplyst. Lad os bede om Guds lys:

1. For hele Guds folk,

 som er blevet helliget gennem troen og dåben,

 at det ikke igen må miste Guds vej af syne.

 Derom beder vi.

A: Herre, hør vor bøn.

2. For dem, som har ansvar

 for at opretholde et godt og stabilt samfund,

 at de ikke må skygge for det guddommelige lys.

 Derom beder vi.

A: Herre, hør vor bøn.

3. For alle, der lider

 som følge af medfødt åndelig blindhed,

 at de må blive helbredt af lyset fra Kristus.

 Derom beder vi.

A: Herre, hør vor bøn.

4. For os her på stedet,

 som har set det guddommelige lys,

 at vi må vise kristen omsorg for katekumenerne.

 Derom beder vi.

A: Herre, hør vor bøn.

P: Lysenes Gud,

 du, som vil oplyse ethvert menneske,

 giv, at dit lys må trænge stadig dybere ind i os.

 Ved Kristus, vor Herre.

A: Amen.

**Alternative forbønner efter overhøringen**

1. At Herren må jage mørket bort

 og selv være lyset i de udvalgtes hjerter.

 Derom beder vi.

A: Herre, hør vor bøn.

2. At han nådig må lede dem til Kristus,

 som er denne verdens lys.

 Derom beder vi.

A: Herre, hør vor bøn.

3. At vore udvalgte med oprigtigt hjerte

 må bekende Gud som lysets og sandhedens kilde.

 Derom beder vi.

A: Herre, hør vor bøn.

4. At de, som Herren har helbredt,

 må blive sparet for denne verdens vantro.

 Derom beder vi.

A: Herre, hør vor bøn.

5. At de, som er frelst af ham, som bar verdens synd,

 må befries fra syndens smitte.

 Derom beder vi.

A: Herre, hør vor bøn.

6. At de ̶ oplyst af Helligånden ̶

 uophørlig må forkynde frelsens evangelium

 og bringe det videre til andre.

 Derom beder vi.

A: Herre, hør vor bøn.

7. At vi alle gennem vort eksempel

 må være til lys for verden i Kristus Jesus.

 Derom beder vi.

A: Herre, hør vor bøn.

8. At alle jordens mennesker må lære Gud at kende,

 han, som er alle tings skaber,

 og som skænker os ånd og liv.

 Derom beder vi.

A: Herre, hør vor bøn.

(*Eksorcisme og bortsendelse af de udvalgte*)